এক নির্মাণশ্রমিকের সন্তান ছিলেন নর্ম ও’নীল। নিউ সাউথ ওয়েলসের কার্লটন এলাকায় তার জন্ম। পারিবারিকভাবে বাবার পক্ষ থেকে ক্রিকেটের সাথে তার কোন সম্পর্ক ছিল না। তবে, মাতৃসম্পর্কীয় কাকা রন ক্যাম্পিয়ন সিডনি গ্রেড ক্রিকেটে গ্লেব ক্লাবের পক্ষে খেলেছিলেন।

ও’নীল পরিবারের কাছে ক্যাম্পিয়ন ক্রিকেট অনুশীলন করতেন। ও’নীল তার কাকার সাথে সাত বছর বয়স থেকে সঙ্গ দিতেন। প্রত্যেক মৌসুমের শেষে ব্যাটিংয়ে প্রশিক্ষণ গ্রহণ করতেন তিনি। ব্যাক্সলি প্রাইমারী স্কুলে অধ্যয়ন করতেন তিনি। বিদ্যালয় দলে ফিল্ডিং করতে অনীহা প্রকাশ করে খেলা থেকে বিরত থাকেন।

এরপর কোগারা ইন্টারমিডিয়েট হাই স্কুলে ভর্তি হন। সেখানে শিক্ষকের অ্যাথলেটিকসে অংশগ্রহণের বিরুদ্ধে অবস্থান করে ক্রিকেটে অংশ নেন। কিশোর অবস্থায় কিথ মিলারের খেলার দিকে ঝুঁকে পড়েন। তার কাকা সিডনি ক্রিকেট গ্রাউন্ডে নিয়ে যান। ঐ দিন মিলার খেলেছিলেন। পিছনের পায়ে অবস্থান করে বলকে মারার বিষয়টি তার বেশ মনে ধরে।

কাকার ছত্রচ্ছায়ায় ও’নীল সিডনি গ্রেড প্রতিযোগিতায় সেন্ট জর্জ ক্রিকেট ক্লাবে যোগ দেন। ধীরে ধীরে তার খেলার উত্তরণ ঘটতে থাকে। ১৬ বছর বয়সে প্রথম গ্রেডের দলে অন্তর্ভূক্ত হন। ভবিষ্যতের সম্ভাবনা দেখে ক্লাবের দল নির্বাচকমণ্ডলী তাকে জানায় যে, ধারাবাহিকতা না থাকা স্বত্ত্বেও তিনি ইচ্ছে করলে পূর্ণাঙ্গ মৌসুম খেলতে পারেন। এরফলে যথেচ্ছভাবে ব্যাটিং করার জন্য অনুমতিপ্রাপ্ত হন। তবে, সাত ইনিংসে তিনি মাত্র ১০৮ রান তুলেন। পরবর্তী মৌসুমে ১৫ ইনিংসের ১২টিতে লেগ বিফোর উইকেট ও তিনবার রান আউটের শিকার হন। ও’নীল তার এ ব্যর্থতার জন্য অতি আগ্রাসী ভূমিকা গ্রহণ ও ধৈর্য্যহীনতার উন্নয়ন ঘটাতে না পারার কথা বলেন।

নতুন মৌসুমের দ্বিতীয় খেলায় ১৭ বছর বয়সী ও’নীল তার প্রথম সেঞ্চুরি করেন। পাঁচজন রাজ্য দল নির্বাচকমণ্ডলীর উপস্থিতিতে পরবর্তী খেলায় তিনি ২৮ রান তুলেন ও রাজ্য দলে খেলার জন্য মনোনীত করেন।

প্রারম্ভিক জীবন
টেস্ট ক্রিকেট
উইজডেন বর্ষসেরা ক্রিকেটার
দূর্বল ক্রীড়াশৈলী প্রদর্শন